Живеем в свят на постоянна война, престъпност и корупция.
Протест след протест, които продължават вечно. Изглежда ни трябва нов подход.
Как подхожда Проекта Венера?
- Ако наистина искаме да прекратим войните, бедността, глада и повечето престъпления,
това което трябва да направим, евентуално чрез образование,
е да обявим всичките ресурси на земята за общо наследство на целия земен народ.
За мен това изглежда единствения начин. Така че към това се стремим.
Не казвам че това може да се постигне с един замах. То е бавен учебен процес.
- Защо предлагате такава радикална промяна?
- Ами бих искал да видя края на войните, бедността, ненужното човешко страдание,
а не го виждам в рамките на паричната система.
Виждам постоянно повтаряне на едни и същи събития - война, бедност, рецесия...
- Паричната система ли е корена на проблема и може ли той да бъде поправен? Ако не може - тогава защо не?
- Откровено, в тази система, за да оцелееш, трябва да се подчиниш на методите на системата.
Адвокатът не е там за да ти помага безусловно. Кантората печели пари от това.
С други думи мотивацията не се води от човешки съображения.
Води се от крайната сметка.
Мотивацията в повечето индустрии - крайната сметка е приходът - не подобряването на човечеството;
Те биха казали, че това е страничен продукт на тази система. Аз не вярвам в това.
Просто правилата на играта са измислени преди толкова много години,
че вече не се вписват в икономическите обстоятелства на съвремието ни.
Това което целим е да обновим системата, така че да се впише с новите технологии.
- Издигането на лидери с висок морален капацитет би ли решило проблема?
Не, защото дори и да успеем да изберем хора с неоспорим морал,
ако останем без ресурси, тогава ще има лъжи, измама, кражби и фалш.
Не от морален характер имаме нужда. Трябва ни интелигентно управление на земните ресурси.
Истинското бъдеще зависи от уменията ни да решаваме проблеми на недостиг,
да преодоляваме тези проблеми чрез собствената си креативна изобретателност.
- Какво представлява ресурсната икономика, и как се отнася към паричната такава?
- В парична система използваме пари като средство за размяна.
Обаче, парите не олицетворяват капацитета ни за производство.
Представляват само един метод, проектиран преди векове и установен в системата.
В паричната система главните съображения са изобилие, собственост и власт.
Днес казваме "Колко ще струва?" Това не е истинският въпрос.
Истинският въпрос е "Имаме ли ресурсите да изпълним този проект?"
Да - имаме ги. Имаме ли парите? Не.
Но имаме повече от достатъчно ресурси за да построим каквото поискаме.
Ако ви е трудно да го проумеете, помислете над това:
Представете си че всички пари на света изчезнат утре сутрин.
Докато още има ферми, вода, строителни материали, можем да построим каквото си пожелаем.
Хората нямат нужда от пари; хората имат нужда от достъп до ресурси.
С други думи, преди 100 години е било нужно да има парична система за разпределяне на благата.
Днес имаме технологията да направим тези неща достъпни за всички. Защо грабим един от друг?
Ресурсната икономика не ползва пари, бартер, търговия или други стари наложени системи.
Тя е основана на това да се проектира култура, която се вписва в капацитета на ресурсите на земята.
Нищо друго не би могло да проработи.
Все едно да пратиш хора на Луната без вода, без храна, с презумпцията че Луната ще ги предостави.
Цялата наука и технология трябва да бъде базирана на ресурси.
Без ресурси, каквото и да планираш, ако нямаш ресурсите - няма да стане.
Така че ресурсите трябва да съвпадат с индустриалния потенциал.
- Как предлага това различен подход към обществото ни?
- Това би променило основните възгледи на хората.
Няма да има неща като безработица, война, няма да има полиция, затвори, банки, пари;
но хората ще имат достъп до нови жилища, образование, здравеопазване,
всички тези неща, до които нямаме достъп днес без да похарчим огромни суми пари.
- Ако Ви разбирам правилно - без повече пари, без кредити, заеми, дългове и бартери?
Къде е мотивацията?
- Край на войните, на териториалните вражди, спад на престъпността с около 90%,
край на страха от икономическа нищета или че ще изгубиш дома си
или че ще се разболееш от нещо, от което не можеш да си позволиш да се излекуваш.
Всичко това приключва. Ако това не е достатъчна мотивация - не знам какво би било.
Много хора са възпитани да вярват, че парите са основния източник на мотивация.
Те също насърчават корупцията, присвояване на средства,
да уредиш братовчед си, неетични практики, расова дискриминация.
Аз казвам, че - да - парите създават мотивация, но също така създават другите фактори, които обикновено пропускаме.
Бих казал, че хората които помним в историята не са хората които са изкарали някой лев или са натрупали цели състояния.
Това са хората, които са дали живота си за да подобрят живота на другите, без облаги.
Казвам, че хората на които се възхищаваме истински, са тези които са работили за обществото,
не за паричната облага. Страх ме е от хора които правят неща за пари.
- Ами 'човешката природа'?
Мисля че средата формира ценностите и поведението.
Гените до известна степен определят податливост, но не ни създават ценностите.
Гените не са причината за алчността, фанатизма, расизма, предразсъдъците. Всичко това се научава.
Ако не променим условията, които създават това, не виждам решение.
Проектът Венера проповядва преосмислянето на културата ни, така че тези условия да бъдат елиминирани.
- Ами недостигът? Може ли това да бъде елиминирано?
Имаме ли достатъчно ресурси за да задоволим растящото население на света?
Да, днес имаме повече от достатъчно, и това е неоспоримо доказано.
Въпросът е, че начинът по който управляваме ресурсите си е прахоснически.
Променяме дизайна на автомобилите всяка година, за да си купуват хората нови коли.
Сменяме пролетната колекция с есенна, със зимна, за да сме постоянно ангажирани с купуване на неща.
Така че ние ще проектираме, иновираме, и ще създаваме нови неща, така че те да не се износват и чупят.
- Какво символизира Проекта Венера?
Един свят работещ в една насока,
интелигентното управление на ресурси и повишаване стандарта на живот на всички хора на света
без приходи за никого и в услуга на всички.
- Тогава как си представяте прехода към такъв вид система?
Ако продължаваме да заместваме човешкият труд с машини,
повечето хора по света няма да имат покупателната сила за стоки или услуги.
Това ще доведе до край на старата парична система.
Аз виждам икономическия колапс като единственото което ще накара хората да се замислят:
"Хм, изглежда хората които съм избрал за политически лидери не са компетентни да решат този проблем,"
и тогава ще започнат да търсят други възможни алтернативи.
Колкото повече хора знаят за това, толкова по-вероятно е да бъде въведена.
Проектът Венера не казва "Бъдещето ще изглежда така." Той казва единствено "Бъдещето МОЖЕ да изглежда така."
И това е което предлага той:
методологията да постигнем по-висок стандарт на живот за всички хора по света
без създаването на еднообразие или стандартизация, или подчинение на някакъв политически елит.
- Какви проблеми стоят пред въвеждането на такъв преход?
- Традиции, навици, втълпяване, пропаганда.
Всички сме облъчени от пропагандата, че нашата система е най-добрата.
Всички сме слушали истории за културата и историята ни, но тя не споменава вредните аспекти.
Всички общества са склонни да поддържат господстващите норми в даденото общество.
Няма такова нещо като "обективно общество".
Ако имаше, тогава нямаше да има немски учени, американски учени,
британски учени, холандски учени, френски учени, работещи в услуга на правителствата си.
Истинската наука няма лоялност към правителства. Има таква само към методологии.
Така че това не е лоялност към "системата на Фреско", или към Проекта Венера - аз съм против това.
Имаш лоялност към Земята и всички които живеят на нея.
- Кой решава какво ще е бъдещето?
- Не мисля че някой трябва да решава какво ще е бъдещето,
но ще е добре да решим накъде отиваме, и в какъв свят искаме да живеем,
и дали имаме условията и ресурсите да създадем такъв свят?
Отговорът е "Да, имаме уменията и ресурсите да построим такъв свят."
Няма как да успееш съвсем сам. Или мислим глобално, или загиваме индивидуално.
Приветстваме критиките ви на Проекта Венера.
Приветстваме участието и подкрепата на всеки.
Нямаме идея как трябва да изглежда идеалното общество, нито гоним Утопия.
Чувстваме, че всички системи винаги ще се нагаждат към каквито условия са необходими за да се впишат в съвремието си.
Нямаме фиксирани планове, така че приветстваме участие и предложените промени
защото историята на цивилизацията ни е история на променята.